L’IES Vicent Andrés Estellés, medalla d’or en el Festival Up! Steam de la UPV
2025-07-24

L’IES Vicent Andrés Estellés ha sigut guardonat amb el Primer Premi en la VI edició del Concurs Up! Steam, organitzat per la Universitat Politècnica de València (UPV). El certamen, que ha reunit a més de 4.000 estudiants i 250 projectes de centres educatius de tota la Comunitat Valenciana, ha destacat el treball realitzat pels alumnes i alumnes de Batxillerat del centre burjassoter de Secundària.

En el marc de l’assignatura Projecte d’Investigació, i seguint la línia pedagògica del Projecte Educatiu de centre, els estudiants van presentar dos projectes amb un fort component científic, ambiental i pedagògic. El primer, Ecoinnovació amb Aqüicultura i Goldfish en l’Estellés (ECAGE) aplica el model de acuaponía, una tècnica que combina el cultiu de plantes i la cria de peixos en un sistema tancat. Els estudiants van utilitzar espècies vegetals com a alfàbega i encisam, emprant com a biofiltre les deixalles de peixos Goldfish donats per Cristina Sánchez Calatrava. El sistema optimitza l’ús de l’aigua i també promou la sostenibilitat i proporciona un entorn per a l’aprenentatge interdisciplinari en àrees com la biologia, la química, l’ecologia i l’enginyeria. Gràcies al seu enfocament innovador, ECAGE va ser distingit amb el Primer Premi en la categoria “Makers Sèniors”.

El segon projecte, realitzat per alumnes de 1r de Batxillerat, Ecosistemes en Acció, va consistir en la creació d’un estany natural que serveix com a aula a l’aire lliure, per a estudiar la biodiversitat en un ecosistema aquàtic. La iniciativa integra continguts de ciències naturals, geografia i educació ambiental, i fomenta la consciència mediambiental a través de l’aprenentatge pràctic.

L’IES Vicent Andrés Estellés ha expressat la seua gratitud a tots els participants, especialment als professors Santiago Sirera i Rafael Pérez Borrás, responsables del desenvolupament i coordinació dels dos projectes. A més, s’ha agraït el suport tècnic de la Planta Pilot d’Aquaris d’Experimentació de la Universitat de València, així com les donacions de materials per part de l’Ajuntament de Burjassot i l’empresa ATAMI.

Amb este èxit, l’Estellés reafirma el seu compromís amb una educació basada en la sostenibilitat i la innovació, i celebra l’assoliment dels seus estudiants, l’esforç i la dedicació dels quals han sigut reconeguts en el prestigiós certamen.